Vil I have et godt råd?
Hvis I snupper jeres fødselsattest på rådhuset og stikker af,
vil vagterne helt sikkert følge efter jer.
Jeg havde ikke noget valg.
Jeg måtte rette op på en enorm uret, som var påført mig af...
...mine egne forældre.
Jeg vil bare være Du vil bare være
Vi vil bare være
Jeg vil være den, jeg vil
Min selvstændighed
Nej, jeg klipper ikke mit hår
Og jeg går klædt, som jeg vil
Jeg kan lide at få lov Til at være mig selv
Jeg vil ikke være Du vil ikke være
Vi vil ikke have at vide Hvad vi skal
"M's oprindelse"
HARRIET OPDAGER EFTER LOUISE FITZHUGHS BOG
For at forstå, hvordan jeg var havnet i kløerne på ordensmagten,
begynder vi her, på en hellig dag for både forfattere og spioner.
Dagen man får en ny notesbog.
Indtil nu har jeg fyldt i alt 12 notesbøger.
Linjerede, så der er orden i sagerne.
Den sidste blev fuld på rekordtid.
Jeg kan godt lide fru Plumber. Men hvis jeg skulle gå klædt som de hunde,
ville jeg tvinge hende i det samme.
Færdig.
-Glæder du dig til at tage hul på den? -Det kan du tro.
Jeg får den fyldt på tre måneder.
Nej, to måneder. Måske én.
Goddag, hr. Horatio. Hvordan har De det denne dejlige tirsdag?
-Sæt dig ned, Harriet. -Gerne.
Gamle Golly har lært mig aldrig at knække en bogryg.
Men en notesbog? Det er jo ens hjerne, hjerte og inderste på papir.
Hvis du har lyst til at hærge den, så hærg.
Bortset fra én ting:
Når man skriver sit navn. Det afgørende øjeblik med en ny notesbog.
Én bommert, og den er ødelagt for altid.
2047... FORMENTLIG
Og her er den sidste dagbog, Harriet M. Welsch fyldte,
-lige før hun skrev verdens største roman. -Wow.
-Fascinerende. -Jeg har læst den.
Hendes navn er perfekt skrevet, hvilket jo var tegn på,
at hun en dag ville blive verdens største forfatter.
En af Harriets klassekammerater, Marion Hawthorne,
klarede sig knap så godt.
Efter fiaskoen som forfatter måtte hun nøjes med at blive præsident.
Pyt med, at hun skabte verdensfred og gav robotter følelser.
Se, hvordan hun skrev sit navn. Det er frygteligt.
Du, Harriet, hvad står det M egentlig for?
Det er bare et M. Det står ikke for noget.
Det er lidt mærkeligt.
-Har du ikke noget mellemnavn? -Næh.
-Hvem har et initial uden et mellemnavn? -Det har Harriet M punktum Welsh.
Vent, plejer du ikke at skrive det uden punktum?
Det tror jeg ikke.
-Det tror jeg også. -Kan du ikke stave dit eget navn?
Det har altid været "M punktum". Slut på den historie. Punktum.
Desværre var det ikke slut på den historie.
Den var kun lige begyndt.
"M punktum."
Kun "M". Kun "M"?
"M punktum"!
Hvordan kunne jeg være en berømt forfatter uden at vide, hvem jeg var?
En "M uden punktum" eller en "M punktum"?
Efter et overraskende fund har vores arkæologer opdaget,
at den berømte forfatter Harriet M. Welsch nogle gange skrev sit initial "M"
og nogle gange "M punktum".
Hvad betyder det?
Det betyder sandsynligvis, at Harriet M. Welsch aldrig har fandtes,
men var et pseudonym for den fantastiske forfatter præsident Marion Hawthorne.
Mor! Far!
Er jeg en "Harriet M punktum Welsch" eller en "M uden punktum Welsch"?
Jeg vil vide det. Nu!
-Med punktum... -M uden punktum.
Skat, det er da "M punktum", fordi... Altså...
Nej, det er bare "M". Uden punktum.
Hvorfor ved I ikke det? I har jo givet mig navnet!
Det er lidt indviklet.
Vi må fortælle hende det, Carol.
Da jeg udfyldte din fødselsattest...
...var det uden mellemnavn.
Men så skete der et lille uheld.
Elendige kuglepen. Hvor er blækket?
Jeg tænkte ikke over det, men åbenbart
røg krusedullen med i systemet som et "M". Uden punktum.
Så jeg er en krusedulle?
Var hendes mellemnavn bare en M-krusedulle?
Ikke så sært, hun aldrig blev til noget.
Ikke som den største forfatter-præsident i universets historie.
Marion Angelina Hawthorne.
På græsk betyder "Angelina" "budbringer" og "engel".
Hip hip hurra! Hip hip hurra!
Hvorfor rettede I det ikke?
Da vi opdagede det, kunne vi godt lide M'et, så vi beholdt det.
Det er ikke så slemt, som du tror.
Nej, det er værre!
En forfatter kan ikke have en krusedulle som mellemnavn.
Gamle Golly, hvad er dit mellemnavn?
Willa. Efter Willa Cather, forfatteren.
Se, det er et smukt mellemnavn.
Næste morgen var jeg ikke vred mere.
Bare nedtrykt, meget nedtrykt. Selv tegneserierne hjalp ikke.
Du, Harriet...
Nej, kald mig "Krusedulle". Jeg kan lige så godt vænne mig til det.
Undskyld, skat. Vi vidste ikke, du ville blive så ked af det.
Vi vil gerne rette op på det.
Det er en bog med børnenavne! Vi tænkte...
At du selv kunne vælge et navn med M.
Og så tager vi ind på rådhuset og ændrer din fødselsattest.
"Harriet M punktum," for nu står det for noget, "Welsh."
Jeg havde lyst til at være sur, men bogen var en fristende løsning.
Men jeg måtte rådføre mig hos to topeksperter, før jeg sagde ja.
-Harriet... -Krusedulle...
...Welsh?
Hallo, det er alvorligt. Jeg ved ikke, hvem jeg selv er.
Er jeg stadig spion? Kan jeg stadig lide tomatsandwich? Vent lidt!
Godt, den del er stadig i orden.
Vent. Hvad er der galt med en krusedulle? "Harriet Krusedulle Welsch" lyder da godt.
Kender du nogen forfattere med "Krusedulle" som mellemnavn?
Ville du læse en bog af "Louisa Krusedulle Alcott"?
Ja, formentlig to gange.
Mine forældre synes, jeg skal vælge et navn fra bogen.
Gider jeg egentlig det?
Må du vælge dit eget mellemnavn? Det gider du helt sikkert.
Vi skal finde et navn med M, der bare skriger dig.
Vi begyndte med "Melanie".
Så en "Mae".
En "Margaux".
En "Mordecai".
Vi gemte det værste til sidst: en "Merlin".
Bi!
En egg cream til, Darby.
Du har vist fået nok for i dag, unge dame.
Jeg er en pige i voksealderen.
Bland dig ikke i mit egg cream-forbrug, eller jeg bider dig!
Nu siger jeg det. Hvad er der galt med "Krusedulle"?
Jeg har set Harriet M Krusedulle Welshs fremtid,
og den er ikke pæn!
Der er snobbede robotter, og Marion er præsident.
Darby har ret. Du har fået for meget egg cream.
Tak for indsatsen.
Måske egner jeg mig bare ikke til et M-mellemnavn.
-Ja, måske gør du ikke det. -Hvad mener du?
Krusedullen på fødselsattesten, har nogen egentlig kigget på den?
Hvordan ved vi, at den ligner et M?
Det ved vi ikke.
Måske ligner den et helt andet bogstav. Det må undersøges.
Venner, dette er en rejse til de dybeste afkroge af min sjæl.
Jeg må gøre det solo.
Hvis hun ikke tager "Krusedulle", gør jeg.
Jeg ankom til rådhuset klar til sandheden. Klar til at se, hvem jeg var. Klar...
...til at stå i en kø, der var længere end Mississippi-floden.
Pokkers og dobbelt pokkers!
Det er ikke sjovt. Jeg ved ikke, hvad mit mellemnavn er.
Ham ved skranken ligner Pinky Whitehead.
Måske er han en fremtids-Pinky, som er sendt tilbage til 1964
på den farefulde mission at få køen til at gå så langsomt som muligt.
Et lille fif. Har De flere spørgsmål,
kan De undgå køen ved at ringe på det nummer.
Nummeret gav mig en storartet idé.
En, som krævede mod, evner og list,
som kun en legendarisk spion kunne mønstre.
Lige et øjeblik.
Rådhusets navneregister, det er Charles.
Goddag, Charles, det er Carol Welsch. Ja, den Carol Welsch.
Jeg har umådelig travlt i dag, så min datter henter sin fødselsattest.
Javel, frue. Jeg tror...
Men kan De ikke lige læse hendes fulde, håndskrevne navn op?
Jo, selvfølgelig.
Ja, jeg har det her. Det håndskrevne navn er "Harriet..."
Harriet..."
Ja?
Harriet hvad? Harriet W? Eller Harriet R? Et Q måske?
Beklager, men det er bare en krusedulle.
En krusedulle? Er De sikker?
Ja, som når man vil have blækket ud af kuglepennen.
Da mistede jeg officielt det sidste af min forstand.
Frue? Er De der?
Hallo? Hov!
Undskyld, jeg skal bare se noget. To sekunder.
Han havde ret. Det var en krusedulle, intet andet.
Der er gået to sekunder. Giv mig det dokument.
Det kan jeg ikke, Charles. Undskyld.
Hov, stands hende! Vagter!
Jeg kunne ikke styre mine ben. Hele min krop traf en masse dårlige valg.
Jeg vidste kun, at jeg var en krusedulle, og jeg måtte ødelægge beviset.
Kom tilbage!
Jeg forklarede vagterne alting, men de ringede hjem alligevel.
Det ligner et E, der ligger ned. Ikke et M.
Det ligner et to-tal.
Det er vi kede af. Undskyld.
Harriet M...
Harriet Welsch, hvad har du dog gjort?
Undskyld. Jeg... Jeg ville ikke være en krusedulle.
Jeg prøvede at være en Meghan, en Melanie og selv en Merlin. Stor fejltagelse.
Men intet føltes rigtigt, og nu ved jeg ikke, hvem jeg er!
Jeg var gået fra "Harriet M. Welsch" til "Harriet Krusedulle Welsch"
til "Harriet Kriminel Welsch" til "Harriet Snotnæse Welsch".
-Åh, Harriet. -Det er vi kede af.
Hr. og fru Welsch?
Den klarer jeg. Hvis jeg må.
Harriet Krusedulle Kragetæer Welsch. Hvis du er fri, så kom med mig.
Hvor skal vi hen? I fængsel? Skal vi?
Vi skal et sted hen, hvor jeg skal vise dig noget.
Det kunne stadig være fængslet.
Du skal se, at ingen forældre er perfekte, og at de træffer valg, vi er uenige i.
Det kan du sagtens sige, Catherine Willa Galliano.
Vi skal i fængsel, ikke?
Jo, hvis du spørger igen.
Catherine! Min lille skat!
-Hej, mor. -Mor?
Jeg får aldrig besøg. Kom ind, kom ind.
Sæt dig ned.
Sidder du godt?
Bare spis. Hold dig ikke tilbage.
Catherine, endelig får jeg lov til at møde Harriet.
Lille Harriet i sit yndige tøj.
Jeg følte mig som en yndig, lille amøbe under et mikroskop.
Hvor er du bare yndig.
Hvorfor er der ingen glas i dine søde, små briller?
De er til at spionere med.
Selvfølgelig! Hvor er hun kær! Se lige de kinder. Kom her.
Mor, hold op med at vimse om hende.
Jeg har jo ingen at forkæle, nu hvor du ikke bor her.
At se Gamle Golly med sin mor er som at se en lærer uden for skolen.
Ens verden rystes som en maracas.
Catherine, den jakke er for tynd. Du kunne dø af kulde.
Hent en trøje på mit værelse.
Mor, det er efterår i New York, ikke vinter i Yukon.
Ja ja.
Nå, Harriet, hvad bringer jer til Far Rockaway i dag?
Jeg har overtrådt loven, og Gamle Golly ville vise mig noget,
men mit mellemnavn er en krusedulle,
så hvordan skal en med et sejt mellemnavn som "Willa" kunne trøste mig?
Er der noget galt, fru Galliano?
Willa? Willa!
Catherine Galliano, vil du straks komme herind!
Ja, mor. Hvad nu?
Du bruger vel ikke stadig det latterlige, opdigtede mellemnavn?
Undskyld. Jeg vidste det ikke.
Dit mellemnavn er ikke Willa. Det er Myrtle.
Din grandtantes navn. Det er familie, og du burde vide bedre.
Det har vi skændtes om, siden jeg var barn.
Jeg kan ikke lide "Myrtle". Det passer ikke til mig.
Vil du se din fødselsattest? Du hedder Cathy Myrtle Galliano.
Du skal ikke kalde mig Myrtle. Og aldrig Cathy.
Pragtfuldt. Ikke blot havde krusedullens forbandelse ramt mig.
Den ramte også Gamle Golly og hendes mor.
Hvad kunne den fordømte krusedulle ikke ødelægge?
"Willa." Hvad er det også for et navn?
Det er da bedre end "Myrtle".
Myrtle ville nok heller ikke være en Myrtle. Hvem vil det?
Mig! Jeg, Harriet Welsch, kan godt lide... nej, elsker navnet Myrtle.
Jeg tager det hermed som mit mellemnavn.
Hvis det er i orden med Dem, fru Galliano?
Gamle Golly så på mig, som om jeg havde fået hale.
Jeg måtte se efter, om det var rigtigt.
Åh! Det ville være pragtfuldt!
Pragtfuldt, Harriet! Myrtles navn lever videre.
Gør det ikke for min skyld, Harriet.
Kald mig venligst Harriet Myrtle Welsch.
Undskyld mit franske, men hurra!
-Det er ikke fransk... -Du er nu officielt medlem
af Galliano-familien, Harriet Myrtle Welsch.
Navn: Harriet Myrtle Welsch. Dødsårsag: Kvalt i morkram.
Harriet, kom her. Jeg skal vise dig noget.
Her er grunden til, at du aldrig må knække en bogryg.
Bøger er dyrebare. Behandl dem med kærlighed.
Er de alle sammen dine?
Det var her, "Willa" kom fra.
Som barn ville jeg være forfatter ligesom præriens skribent, Willa Cather.
Så jeg skiftede mellemnavn til Willa.
Ville du være forfatter? Hvad skete der?
Jeg brændte bare ikke for det, ligesom du gør.
Men jeg opdagede, at jeg er god til at samle på bøger.
Alle disse bind skal stå i min boghandel en dag.
Og den skal hedde "Hos Willa".
Og gæt, hvis første roman skal stå i vinduet en dag?
Piger, husk at få nogle rester med hjem.
De cannoli må ikke gå til spilde.
Farvel, min lille Harriet Myrtle Welsch.
-Pas nu godt på min Catherine. -Det skal jeg nok. Bare rolig.
-Du hader navnet "Myrtle", ikke? -Jo.
Jeg vidste det.
Først ville jeg bare standse jeres skænderi.
Men jeg har tænkt over det, og "Myrtle" er en del af dig, så jeg beholder det.
Så du vil kaldes "Harriet Myrtle Welsch" fra nu af?
Aldrig i livet! Hvad tror du? Jeg hedder "Harriet M punktum Welsch".
Men nu ved jeg, hvad M'et står for. Altid.
Når du bliver en berømt forfatter, vil folk opdage, at du hedder Myrtle.
Pyt med det. Alt det her har lært mig, at gode bøger skaber forfattere,
ikke gode navne.
-Hvad er der? -Jeg tænkte bare...
Hvis du vil åbne en boghandel, skal du ikke være min barnepige for evigt.
Ja, Harriet. Jeg rejser en dag.
Men bare rolig, vi vil altid være forbundet.
Vi deler jo historien om M, ikke sandt? Vi er i familie nu.
Det er en god historie. Og vi glemte cannolierne i toget.
Jeg tilgav min mor og far.
Som Gamle Golly sagde, begår alle fejl, selv forældre. Især forældre.
Og fejl giver os gode historier.
Min begyndte med en krusedulle...
...som blev til "M spørgsmålstegn"
og sluttede historien med et "M punktum".
Jeg vil bare være Du vil bare være
Vi vil bare være
Jeg vil ikke være Du vil ikke være
Vi vil ikke have at vide Hvad vi skal
Jeg gør mit bedste For at være god ved mit kvarter
Jeg smiler rigtig pænt
Og forsøger at tale sandt
Jeg vil bare være Du vil bare være
Vi vil bare være
Jeg vil ikke være Du vil ikke være
Vi vil ikke have at vide Hvad vi skal
Jeg vil være den, jeg vil
Min selvstændighed
Jeg vil bare være Du vil bare være
Vi vil bare være
Nej, jeg klipper ikke mit hår
Og jeg går klædt, som jeg vil
Jeg kan lide at få lov Til at være mig selv
Jeg vil ikke være Du vil ikke være
Vi vil ikke have at vide Hvad vi skal
Tekster af: Lisa Kristensen Villeneuve